b"\n_START_ARTICLE_\nXavier Bettel\n_START_SECTION_\nIsiklik elu\n_START_PARAGRAPH_\nBettel on gei. Ta on \xc3\xb6elnud, et luksemburglastele l\xc3\xa4heb aina v\xc3\xa4hem korda, kas keegi on gei. Bettel on Luksemburgi esimene  peaminister, kes on avalikult gei, ning maailma kolmas avalikult LGBT valitsusjuht p\xc3\xa4rast Islandi peaministrit J\xc3\xb3hanna Sigur\xc3\xb0ard\xc3\xb3ttirit (2009\xe2\x80\x932013) ja Belgia peaministrit Elio Di Rupot (2011\xe2\x80\x932014). Seisuga juuni 2017 on ta \xc3\xbcks kolmest avalikult LGBT valitsusjuhist. Teised on Iirimaa peaminister Leo Varadkar ja Serbia peaminister Ana Brnabi\xc4\x87._NEWLINE_Bettel s\xc3\xb5lmis m\xc3\xa4rtsist 2010 tsiviilpartnerluse arhitekt Gauthier Destenay'ga. Destenay palus augustis 2014 Betteli k\xc3\xa4tt. Paar abiellus 15. m\xc3\xa4rtsil 2015. Samasooliste abielu seaduseeln\xc3\xb5u v\xc3\xb5eti Luksemburgis vastu 2014. aasta juunis ning j\xc3\xb5ustus 1. jaanuarist 2015. Xavier Bettel oli esimene Euroopa Liidu valitsusjuht, kes abiellus enda samasoolise partneriga oma ametiajal."